Diari Oficial de la Generalitat Valenciana


Sumari del DOGV 5322, del 10-08-2006 (2006/8945)

ORDE de 6 de juny de 2006, de la Conselleria de Cultura, Educació i Esport, per la qual es concedix autorització d'obertura i funcionament al centre docent privat de nova creació d'Educació Infantil, segon cicle, Educació Primària, Educació Secundària Obligatòria i Batxillerat denominat .San Alberto Magno., de Monforte del Cid (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8945


Data del document
:   06-06-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Monforte del Cid
    * centre d'ensenyament
    * ensenyament privat
    * ensenyament secundari
    * educació preescolar
    * ensenyament primari

ORDE de 6 de juny de 2006, de la Conselleria de Cultura, Educació i Esport, per la qual es concedix autorització d'obertura i funcionament al centre docent privat de nova creació d'Educació Infantil, segon cicle, Educació Primària, Educació Secundària Obligatòria i Batxillerat denominat .San Alberto Magno., de Monforte del Cid (Alacant). [2006/8945]  
L'expedient ha sigut iniciat a instància del representant de la entitat .Monteverde, Sociedad de Gestión Educacional, SL.., titular del centre docent privat de nova creació denominat .San Alberto Magno., situat a la Urbanització Alenda Golf, Autovia Alacant-Madrid, km. 15, de Monforte del Cid (Alacant), el qual sol·licita l'autorització d'obertura i funcionament del centre per a impartir els nivells d'Educació Infantil, segon cicle, Educació Primària, Educació Secundària Obligatòria i Batxillerat.  
La Direcció General d'Ensenyament va declarar, per Resolució de 4 d'abril de 2006, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport d'Alacant, i inclou informes favorables de la Unitat Tècnica de Construccions i de la Inspecció Educativa referent a la relació de professors i titulacions respectives, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Primer  
Autoritzar, amb efectes des de l'inici del curs escolar 2005/2006, l'obertura i funcionament del centre docent privat .San Alberto Magno., de Monforte del Cid (Alacant), en els termes que s'hi especifiquen.   
Denominació Genérica: Centre d'Educación Infantil, segon cicle, Primària, Secundària Obligatòria i Batxillerat  
Denominació específica: SAN ALBERTO MAGNO  
Titular: Monteverde, Sociedad de Gestión Educacional, SL  
Domicili: Urbanització Alenda Golf, Autovia Alacant-Madrid, km. 15  
Localitat: Monforte del Cid  
Província: Alacant  
Codi: 08460583  
Ensenyaments i capacitat màxima que s'autoritzen:  
. 6 unitats d'Educació Infantil, segon cicle, amb 150 llocs escolars  
. 12 unitats d'Educació Primària, amb 300 llocs escolars  
. 8 unitats d'Educació Secundària Obligatòria, amb 240 llocs escolars  
. 4 unitats de Batxillerat, amb 140 llocs escolars, en les modalitats de Ciències i Tecnologia, i Humanitats i Ciències Socials.  
Segons la disposició transitòria primera, apartat segon, del Reial Decret 1.537/2003, s'autoritza provisionalment a impartir les modalitats de batxillerat d'Humanitats i Ciències Socials i Ciències de la Natura i de la Salut, segons el sistema establit per la Llei 1/1990, d'Ordenació General del Sistema Educatiu, fins a la implantació de les noves modalitats establides en la Llei 2/2006, d'Educació.  
Segon  
El centre queda adscrit, als efectes que marca la normativa a l'I.E.S. de Monforte del Cid, codi número 34766417. La Direcció Territorial de Cultura, Educació i Esport d'Alacant notificarà al citat I.E.S l'esmentada adscripció.  
Disposició addicional única  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 6 de juny de 2006  
El conseller de Cultura, Educació i Esport,  
Alejandro Font de Mora Turón